कोलंबो। श्रीलंका क्रिकेट टीम ने आगामी एशिया कप क्रिकेट श्रृंखला के लिए तेज गेंदबाज लसित मलिंगा को 16 सदस्यीय टीम में शामिल किया है। बार बार चोटिल होने वाले 35 साल के इस गेंदबाज की लगभग एक साल के बाद राष्ट्रीय टीम में वापसी हो रही है। उन्होंने पिछले साल सितंबर में भारत के खिलाफ अपना पिछला वनडे मैच खेला था। इस मैच में उन्होंने 35 रन देकर एक विकेट लिया था। मलिंगा के नाम एकदिवसीय में 301 और टी20 अंतरराष्ट्रीय में 90 विकेट है।